Gøtzsches gate

Gøtzsches gate (1–5, 2–12) er ei kort gate på Holttangen, på Nordsiden i Hønefoss. Gata, som løper fra sør mot nord, krysser Gullagata og løper sammen med Jørgen Thons vei i begge ender. Gata preges av eldre villahusbebyggelser.

Gata er oppkalt etter byens første apoteker, Carl Emil Gøtzsche (1814–1865), som startet virksomheten sin den 4. desember 1843. Løven apotek i Hønefoss var en direkte etterkommer av Gøtzsches virksomhet, men det er nå nedlagt. Gøtzsche var apoteker og landhandler, og var medlem av byens fattigkommisjon. Han var også med i byggekommisjonen for Hønefoss kirke som stod ferdig i 1862, og fikk bygd Stabells gate 10, der han drev apotek.

Se også 
 Gater i Hønefoss

Referanser

Gater i Hønefoss